Input: प्र पर्वतस्य वृषभस्य पृष्ठान्नावश्चरन्ति स्वसिचऽइयानाः। ताऽआववृत्रन्नधरागुदक्ताऽअहिं बुध्न्यमनु रीयमाणाः। विष्णोर्विक्रमणमसि विष्णोर्विक्रान्तमसि विष्णोः क्रान्तमसि॥१९॥

Padapatha: प्र।पर्वतस्य।वृषभस्य।पृष्ठात्।नावः।चरन्ति।स्वसिच इति स्वऽसिचः।इयानाः।ताः।आ।अववृत्रन्।अधराक्।उदक्ता इत्युत्ऽअक्ताः।अहिम्।बुध्न्य᳖म्।अनु।रीयमाणाः।विष्णोः।विक्रमणमिति विऽक्रमणम्।असि।विष्णोः।विक्रान्तमिति विऽक्रान्तम्।असि।विष्णोः।क्रान्तम्।असि